**Erezia de-a te naște**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când e suficient de puternică Poezia

împrumută numele poetului Şi-atunci

când începe să scrie Lucrurile prind ră

dăcini pe pagina verde a zilei de mâine

Cu fiecare vers iluziile devin tot mai

insistente/consistente Totuşi poetul ră

mâne până la ultima postumă obiectul

şi subiectul poeziei Şi nicidecum capra

sau poezia/nevasta vecinului Oricât de

apetisante ar fi Poetul îşi lasă amintirile

la garderobă Şi se catapultează în urmă

toarea tăcere Cu ochii legaţi de-un

scâncet de flaut

Costel Zăgan, EREZII DE-O CLIPĂ